

**Republika e Kosovës**

Republika Kosovo / Republic of Kosovo

***Komuna e Rahovecit***

*Opština Orahovac/Municipality Rahovec*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**



Procesverbal i dëgjimit publik buxhetor me punëtorët shëndetësorë

### INFORMATË RRETH NJOFTIMEVE

Njoftimi për organizimin e dëgjimeve buxhetore për përgatitjen e Procesverbal i dëgjimeve buxhetore për përgatitjen e KAB për vitin 2026, me fokus punëtorët shëndetësorë, u publikua me datë: 13.05.2025 në ueb faqen e komunës së Rahovecit, në këtë veg <https://rahovec.rks-gov.net/wp-content/uploads/2025/05/Njoftim-per-mbajtjen-e-degjimit-publik-per-buxhetin-e-vitit-2026-me-punetoret-shendetesore-1.pdf> në harmoni me afatet ligjore që i përcakton Udhëzimi Administrativ, si vijon:

*Duke u bazuar në Ligjin për menaxhimin e financave publike dhe përgjegjësitë, Statutit të Komunës së Rahovecit Nr.1005, si dhe nenit 31 të Udhëzimit Administrativ MAPL Nr.04/2023 për Administratë të Hapur në Komuna, kryetari i Komunës së Rahovecit, Smajl Latifi dhe Drejtoria për Buxhet dhe Financa në bashkëpunim me Zyrën për Informim nga data:****21.05.2025****deri me datë:****23.05.2025****do të organizohen trembëdhjetë (5) dëgjime publike buxhetore.*

**Me qëllim të rritjes së nivelit të transparencës e llogaridhënies dhe për t’i mbajtur sa më të informuar banorët e komunës së Rahovecit, rreth orarit dhe vendit të mbajtjes së dëgjimeve buxhetore, janë bërë me kohë planifikimet dhe është publikuar me kohë kalendari i dëgjimeve buxhetore për** pesë (5)**dëgjimet buxhetore në komunën e Rahovecit në këtë vegëz:** <https://rahovec.rks-gov.net/wp-content/uploads/2025/05/Kalendari-i-degjimeve-publike-buxhetore-per-pergatitjen-e-KAB.pdf> **më datë: 07.05.2025.**

**Po ashtu, bazuar në afatet ligjore janë njoftuar** *punëtorët shëndetësor,* **ku janë informuar rreth mbajtjes së dëgjimeve me anë të publikimit të secilit njoftim veç e veç, për secilin vendbanim, në ueb faqe të komunës, shtatë ditë para mbajtjes së dëgjimit.**

**Njoftimet përveç që janë publikuar në uebfaqe të komunës, në Platformën për Konsultime Publike, në rrjetin social Facebook, njoftimet u janë dërguar edhe kryetarëve të këshillave të fshatrave dhe lagjeve urbane përmes rrjeteve sociale Viber dhe WhatsApp.**

### DËGJIMI PUBLIK ME FOKUS PUNËTORËT SHËNDETËSOR

Dëgjimi buxhetor *punëtorët shëndetësor* u mbajt me 22.05.2025 në Sallën e Kuvendit Komunal, në orën 13:45.

Qytetarë pjesëmarrës gjithsej të pranishëm ishin: 49

* Femra ishin: 26
* Meshkuj ishin: 23

Dëshmi janë listat nënshkruese të pjesëmarrësve në këtë dëgjim.

**Blerta Nalli Gashi:** Të nderuar të pranishëm përshëndetje! I nderuar kryetar, i nderuar drejtor për Buxhet dhe Financa, drejtorë të drejtorive, anëtarë të grupit punues për përgatitjen e buxhetit, të nderuar të pranishëm! Mirë se erdhët në dëgjimin e dytë buxhetor në ciklin 3-ditor të dëgjimeve buxhetore për përgatitjen e KAB-it komunal, për të vazhduar në korrik e gusht me dëgjimet tjera buxhetore për përgatitjen e buxhetit komunal për vitin 2026. Procesi i buxhetimit në nivelin lokal i referohet procedurave dhe përgjegjësive të institucioneve të përfshira në procesin e miratimit, ekzekutimit dhe raportimit të buxheteve komunale. Procesi i buxhetimit duhet të jetë i qartë sepse rrit përgjegjësinë dhe llogaridhënien para publikut për ata që janë të përfshirë në zhvillimin e buxhetit. Një proces efektiv dhe efikas i buxhetimit në nivelin lokal do të rezultojë në cilësinë e dokumenteve të buxhetit, miratimin në kohë të dokumenteve buxhetore dhe funksionimin e duhur të institucioneve komunale. Në kthim, kjo do të rezultojë në ofrimin e mirë të shërbimeve për qytetarët dhe bizneset. Fillimisht ia kaloj fjalën drejtorit të drejtorisë për buxhet dhe financa për një prezantim të shkurtër të buxhetit nga Qarkorja e parë buxhetore e cila ka arritur më 16 maj, më pas ju mund t’i parashtroni kërkesat tuaja, të cilat do të evidentohen në procesverbale.

**Afrim Limani, Drejtor për Buxhet dhe Financa,** prezantoi buxhetin komunal për vitet 2026 - 2028, sipas qarkores së parë buxhetore 2026/01, të ndara në kategoritë ekonomike. Buxheti në total është 21,547,732.00, në krahasim me vitin 2025 është më i madh për 2.69%. Tregoj shumën e mjeteve financiare për secilën kategori për buxhetin e vitit 2026. Gjithashtu tregoj për kontratën kolektive ku deri më tani nga thesari për kontartë kolektive janë marrë mbi 4,000,000 milion €.

Ndarja e buxhetit sipas kategorive ekonomike:

* *Paga dhe Meditje 12,445,289.00€*
* *Mallëra dhe Shërbime: 2,761,006.00 €*
* *Shpenzimet Komunale: 390,000.00 €*
* *Subvencione: 1,010,000.00 €*
* *Investime Kapitale: 4,941,437.00 €*

**Smajl Latifi, Kryetar i Komunës,** prezantoi buxhetin komunal për vitet 2026 - 2028, në vija të trasha sipas qarkores së parë buxhetore 2026/01, të ndara në kategoritë ekonomike. Gjithashtu paraqiti edhe dy faktor kryesor që do të ndikojnë në problemet financiare në këtë vit për komunën tonë: Kontrata Kolektive si dhe numri i ulët i popullsisë për komunën e Rahovecit të bërë nga regjistrimi i fundit i përfunduar në vitin 2024. U shpreh që jemi për zbatimin e kontratës kolektive dhe përmbushjen e saj sipas ligjit. Theksoj që pasojat e kontratës kolektive janë shumë të mëdha, ku po merren mjete financiare nga kategoria Mallra dhe Shërbime, Investime Kapitale si dhe Subvencione. Përkundër problemeve financiare nuk do të lejojmë që të mungojnë shërbimet shëndëtësore në territorin e komunës sonë për kryerjen e obligimeve tjera që ju shfaqen gjatë vitit.

Sugjeroj që mos të hapën vende të reja pune për arsye që janë 46 më shumë se sa numri i aprovuar sipas formulës së zbatuar nga ministria e financave në qarkoren e parë buxhetore. Komuna e Rahovecit do të mbulojë pagat për këta 46 punëtorë shëndetësorë nga kategoritë tjera ekonomike si: investimet kapitale, mallra dhe shërbime.

Por shërbimet shëndetësore do të mbetet prioritet i qeverisjes sonë. Shpresojmë që do të ketë plotësim ndryshime në qarkoren e dytë buxhetore dhe do të nxjerrim produkte të mira.

|  |  |
| --- | --- |
| **Emrat** | **Kërkesat nga punëtorët shëndetësorë** |
|  |  |
| **Fehmi Cena- Doktor specialist** | **Planifikimi i buxhetit për 10 specialist për nga 150 euro në mujë? A keni planifikuar që të mbulohen këto shpenzime?** |
| **Belkize Kafexhiu, Kryetare e sindikatës në QKMF** | **Pyetje rreth pagave jubilare?** |

**Afrim Limani:** Ku numri i puntorëve me qarkore buxhetore është siç e ceka edhe në fillim, ku ne do ti mbulojmë me planifikim për vitin 2026 në shumë prej mbi 500,000.00 euro.

**Ardian Rama:** jemi duke tentuar që çdo muaj të mbulohen Honorarët dhe Kujdestaritë në shëndetësi dhe qendrën për punë sociale, por ministria e financave nuk po i zbaton.

**Smajl Latifi, kryetar i komunës së Rahovecit:** Komuna e Rahovecit respektivisht Drejtoria për Shëndetësi dhe Përkujdesje Sociale e ka bërë planifkimini që në Buxhetin e vitit 2026 është përfshirë Buxheti për 10 Mjek Specialist.

**Takimi përfundoi në orën 15:10**





